Radio Tarana

Radio Tarana New Zealand ke ek radio network hae, jo Auckland se broadcast kare hae. Ii music, jaankaaree, news, sports, culture, events coverage, aur lifestyle features ke mixture broadcast kare hae. Ii station New Zealand me migrant community ke laage pehlaa commercial full-time radio station rahaa. 2014 ke TNS New Zealand radio survey ke anusaar, ii des me sab se jaada rating waala ethnic broadcaster hae.

Robert Khan ii station ke 1996 me Auckland ke Indian aur Hindi bolne waala community ke laage suru karin. Ab ii New Zealand bhar me Indian, Pakistani, Bangladeshi, Sri Lankan, aur Fijian migrant log ke target kare hae. Ii network chahe hae ki alag-alag interest, religion, aur jaati ke migrant log ke beech samajhdaaree badhe. Ii dharmic festival, international news events, aur local political issues ke coverage ke madad se karaa jaae hae.

Taraanaa Auckland me 1386 AM par broadcast kare hae. 2014 ke survey me ii Auckland market me haftaa ke 32,000 log sunat rahin. Radio agency The Radio Bureau ke daawa hae ki ii sunne waala log ke "khaas kharach karne ke kshamata" aur "jaada disposable income" hae. Online streaming, digital radio, mobile devices, satellite radio, aur lagbhag 22,000 haftaa ke web browser se nationwide coverage ke saath, ii total 80,000 log tak pahunchat hae.."About Radio Tarana". tarana.co.nz. Radio Tarana Limited. Retrieved 12 July 2015.

 References